ਜੌਨੀ ਕੈਸ਼
ਜੌਨ ਆਰ. ਕੈਸ਼ (ਜਨਮ ਜੇ. ਆਰ. ਕੈਸ਼; 26 ਫਰਵਰੀ 1932 – 12 ਸਤੰਬਰ 2003) ਇੱਕ ਅਮਰੀਕੀ ਗਾਇਕ-ਗੀਤਕਾਰ, ਗਿਟਾਰਵਾਦਕ, ਅਦਾਕਾਰ, ਅਤੇ ਲੇਖਕ ਸੀ। ਇਹ ਸਭ ਤੋਂ ਵੱਧ ਵਿਕਣ ਵਾਲੇ ਸੰਗੀਤ ਕਲਾਕਾਰਾਂ ਵਿੱਚੋਂ ਇੱਕ ਸੀ ਅਤੇ ਦੁਨੀਆ ਭਰ ਵਿੱਚ ਇਸਦੇ 9 ਕਰੋੜ ਤੋਂ ਵੱਧ ਰਿਕਾਰਡ ਵਿੱਕ ਚੁੱਕੇ ਹਨ। ਭਾਵੇਂ ਮੁੱਖ ਤੌਰ ਉੱਤੇ ਇਸਨੂੰ ਕੰਟਰੀ ਸੰਗੀਤ ਆਈਕਾਨ ਦੇ ਤੌਰ ਉੱਤੇ ਯਾਦ ਕੀਤਾ ਜਾਂਦਾ ਹੈ ਪਰ ਇਸਨੇ ਵੱਖ-ਵੱਖ ਯਾਨਰਾਂ ਦੇ ਗੀਤ ਗਏ ਜਿਵੇਂ ਕਿ ਰੌਕ ਐਂਡ ਰੋਲ, ਰੌਕਾਬਿਲੀ, ਬਲੂਜ਼, ਫੋਕ, ਅਤੇ ਗੌਸਪੇਲ। ਇਸ ਕਰਾਸਓਵਰ ਅਪੀਲ ਕਾਰਨ ਕੈਸ਼ ਨੂੰ ਕੰਟਰੀ ਸੰਗੀਤ, ਰੌਕ ਐਂਡ ਰੋਲ, ਅਤੇ ਗੋਸਪੇਲ ਸੰਗੀਤ ਹੌਲ ਔਫ਼ ਫ਼ੇਮ ਵਿੱਚ ਸ਼ਾਮਲ ਹੋਣ ਦਾ ਦੁਰਲੱਭ ਸਨਮਾਨ ਪ੍ਰਾਪਤ ਹੈ।